पाएं अपने शहर की ताज़ा ख़बरें और फ्री ई-पेपरडाउनलोड करें
शाहकोट. कैपिटल लोकल एरिया बैंक के जोनल मैनेजर से कांगना-मलसीयां रोड पर दोपहर करीब दो बजे साढ़े चार लाख रुपए लूट लिए गए। कांगना ब्रांच का मैनेजर कपिल शर्मा मलसीयां स्थित बैंक के ग्लोबल फाइनेंशियल सर्विस के अकाउंट में पैसे जमा करवाने जा रहा था। सरकारी सीनियर सेकेंडरी स्कूल के पास बाइक सवार तीन युवक पीछे से आए। सामने बाइक खड़ी करके रोका। पिस्तौल दिखाई और धमकाकर बैग छीन लिया।
छह महीने पहले बैंक की नकोदर ब्रांच से कांगना में ट्रांसफर हुए कपिल शर्मा ने बताया कि वह ग्यारह साल पुराने मुलाजिम हैं। हर शनिवार को ब्रांच का सारा कैश मलसीयां में जमा करवाया जाता है। उन्होंने एक बैग में साढ़े चार लाख रुपए रखे और अपनी बाइक से जा रहे थे। तभी वारदात हुई। युवकों ने उसे पिस्तौलनुमा चीज दिखाई और धमकाकर बैग छीन लिया। लूट के बाद डीएसपी शाहकोट हरप्रीत सिंह बेनीपाल, एसएचओ शाहकोट भूपिंदर सिंह, एसआई अर्जुन सिंह मौके पर पहुंचे। उन्होंने मैनेजर के बयान दर्ज करने के बाद लूटपाट का केस दर्ज कर लिया है। सीमाबंदी को लेकर शाहकोट और नकोदर पुलिस थोड़ी देर तक उलझाी भी रही।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn